CELEX: 22021D0497
Language: sk
Date: 2018-10-26 00:00:00
Title: Rozhodnutie Spoločného výboru EHP č. 214/2018 z 26. októbra 2018, ktorým sa mení príloha IX (Finančné služby) k Dohode o EHP [2021/497]

25.3.2021   
               
               
                  SK
               
               
                  Úradný vestník Európskej únie
               
               
                  L 105/9
               
            
         ROZHODNUTIE SPOLOČNÉHO VÝBORU EHP č. 214/2018
         z 26. októbra 2018,
         ktorým sa mení príloha IX (Finančné služby) k Dohode o EHP [2021/497]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Európskeho parlamentu a Rady (EÚ) 2016/97 z 20. januára 2016 o distribúcii poistenia (prepracované znenie) (1) sa má začleniť do Dohody o EHP.
                  
               
                     (2)
                  
                  
                     Smernica Európskeho parlamentu a Rady (EÚ) 2018/411 zo 14. marca 2018, ktorou sa mení smernica (EÚ) 2016/97, pokiaľ ide o dátum začatia uplatňovania transpozičných opatrení členských štátov (2), sa má začleniť do Dohody o EHP.
                  
               
                     (3)
                  
                  
                     Smernicou (EÚ) 2016/97 sa zrušuje smernica Európskeho parlamentu a Rady 2002/92/ES (3) začlenená do Dohody o EHP, a preto je potrebné odkaz na ňu v rámci Dohody o EHP vypustiť.
                  
               
                     (4)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha IX k Dohode o EHP sa mení takto:
            
                        1.
                     
                     
                        Bod 13b (smernica Európskeho parlamentu a Rady 2002/92/ES) sa vypúšťa.
                     
                  
                        2.
                     
                     
                        Za bod 13d (rozhodnutie Komisie 2004/9/ES) sa vkladá tento text:
                        
                                    „13e.
                                 
                                 
                                    
                                       32016 L 0097: smernica Európskeho parlamentu a Rady (EÚ) 2016/97 z 20. januára 2016 o distribúcii poistenia (prepracované znenie) (Ú. v. EÚ L 26, 2.2.2016, s. 19) zmenená týmto právnym predpisom:
                                 
                              
                                    —
                                 
                                 
                                    
                                       32018 L 0411: smernica Európskeho parlamentu a Rady (EÚ) 2018/411 zo 14. marca 2018 (Ú. v. EÚ L 76, 19.3.2018, s. 28).
                                 
                              Ustanovenia smernice sa na účely tejto dohody vykladajú s týmito úpravami:
                        
                                    a)
                                 
                                 
                                    Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazom „členský(-é) štát(-y)“ a „príslušné orgány“ sa okrem významu v smernici rozumejú aj štáty EZVO, resp. ich príslušné orgány.
                                 
                              
                                    b)
                                 
                                 
                                    Odkazy na ostatné akty v smernici sa považujú za relevantné do tej miery a v tej forme, v akých sú tieto akty začlenené do dohody.
                                 
                              
                                    c)
                                 
                                 
                                    V článku 5 ods. 1 štvrtom pododseku, článku 8 ods. 3 druhom pododseku a článku 9 ods. 2 sa za slovo „EIOPA“ vkladajú slová „alebo prípadne Dozornému úradu EZVO“.
                                 
                              
                                    d)
                                 
                                 
                                    V článku 5 ods. 3 a článku 8 ods. 5 sa za slovo „EIOPA“ vkladajú slová „‚ Dozorný úrad EZVO“. “
                                 
                              
                  
         
            Článok 2
            Znenie smerníc (EÚ) 2016/97 a (EÚ) 2018/411 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 27. októbra 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 26. októbra 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 26, 2.2.2016, s. 19.
         
            (2)  Ú. v. EÚ L 76, 19.3.2018, s. 28.
         
            (3)  Ú. v. ES L 9, 15.1.2003, s. 3.
         
            (*1)  Ústavné požiadavky boli oznámené.